Държавен вестник, бр. 4, 2024 г., стр. 19

БРОЙ  4	
Д Ъ Р Ж А В Е Н  В Е С Т Н И К 	
СТР.  19  
8. декларация по образец от членовете на 
организацията за свързани лица;
9. нотариално заверено пълномощно – ко-
гато заявлението се подава от пълномощник.“ 
3. Алинея 3 се изменя така:
„(3) Когато представените документи по 
ал. 2 са непълни или нередовни, на заявителя 
се изпраща уведомително писмо за предос-
тавяне на допълнителна информация в срок 
до 15 работни дни от деня на получаване на 
уведомителното писмо.“
4. Създава се ал. 4:
„(4) Когато в срока по ал. 3 заявителят 
не предостави исканата информация, про-
изводството по разглеждане на заявлението 
се прекратява със заповед на министъра на 
земеделието и храните. Заповедта се съоб-
щава и може да се обжалва пред съответния 
компетентен съд по реда на Административ-
нопроцесуалния кодекс.“
§ 24. Член 24 се изменя така:
„Чл. 24. (1) Достоверността на заявените 
данни от групата на производители се про-
верява от компетентното звено по реда на 
чл. 10, ал. 1, включително чрез извършването 
на проверка на място на база риск анализ за 
установяване на съответствието им с изисква-
нията за признаване по чл. 19 – 21.
(2) Резултатите от проверката по ал. 1 се 
докладват на комисията по чл. 10, ал. 2, която 
дава становище по признаването на групата 
на производители.
(3) В четиримесечен срок от подаване на 
заявлението по чл. 22, ал. 1 въз основа на 
становището на комисията по чл. 10, ал. 2 
министърът на земеделието и храните със 
заповед признава групата на производители 
или прави мотивиран отказ. Заповедите се 
съобщават и могат да се обжалват пред съ-
ответния компетентен съд по реда на Адми-
нистративнопроцесуалния кодекс.“
§ 25. Член 25 се изменя така:
„Чл. 25. (1) При всяка промяна на обстоя-
телствата, свързани с условията за признаване, 
групата на производители е длъжна да уведоми 
компетентното звено в срок 14 работни дни 
от настъпване на промяната. 
(2) Всяка година на база риск анализ се 
проверяват най-малко 30 на сто от признатите 
групи на производители. Всяка призната група 
на производители се проверява най-малко 
веднъж на 3 години.
(3) Ежегодно в срок до 31 март всяка годи-
на компетентното звено писмено уведомява 
признатите групи на производители, които 
подлежат на проверка на място по ал. 2.
(4) Групата на производители е длъжна да 
осигурява достъп до помещенията, счетоводна-
та, търговската и техническата документация 
и до стопанствата на членовете, както и да 
оказва съдействие на служителите на Европей-
ската комисия, Европейската сметна палата, 
Министерството на земеделието и храните и 
Държавен фонд „Земеделие“.“
§ 26. Член 25а се изменя така:
„Чл. 25а. (1) Признатите групи на произ-
водители се проверяват от компетентното 
звено включително чрез извършването на 
периодични проверки на място на база риск 
анализ за установяване на съответствието им 
с изискванията за признаване по чл. 19 – 21.
(2) Резултатите от проверките по ал. 1 
се докладват на комисията по чл. 10, ал. 2, 
която дава становище за съответствие/несъ-
ответствие на групата на производители със 
съответните изисквания за признаване.
(3) Когато комисията по чл. 10, ал. 2 уста-
нови, че група на производители не отговаря 
на изискванията за признаване на чл. 19 – 21, 
не по-късно от два месеца от датата на провер-
ката по ал. 1 изпраща уведомително писмо до 
групата на производители за констатираните 
нарушения и за предприемане на съответните 
корективни мерки.
(4) В срок до 4 месеца, който започва да 
тече от датата на получаване на уведомител-
ното писмо по ал. 3, групата на производите-
ли следва да предприеме корективни мерки, 
видно от които в рамките на посочения срок 
е постигнато съответствие с изискванията за 
признаване.
(5) В рамките на определения по ал. 4 срок 
групата на производители писмено уведомява 
компетентното звено за предприетите корек-
тивни мерки, удостоверени със съответните 
документи. Комисията по чл. 10, ал. 2 извърш-
ва преглед на представените документи и дава 
становище дали съответствието с изискванията 
за признаване е постигнато.
(6) Когато след изтичане на срока по ал. 4 
установените несъответствия с изискванията 
не са отстранени, въз основа на становището 
по ал. 5 министърът на земеделието и храните 
издава заповед за временно спиране на при-
знаването за срок до 12 месеца, който започва 
да тече от датата на получаване от групата 
на производители на заповедта. 
(7) Групата на производители писмено уве-
домява компетентното звено за предприетите в 
рамките на срока по ал. 6 корективни мерки, 
след което се извършва проверка, включи-
телно проверка на място за установяване на 
съответствието с изискванията за признаване 
по чл. 19 – 21.
(8) Резултатите от проверката по ал. 7 
се докладват на комисията по чл. 10, ал. 2, 
която дава становище дали установените не-
съответствия с изискванията за признаване 
по чл. 19 – 21 са отстранени. 
(9) На основание становището на комисията 
по ал. 8 министърът на земеделието и храни-
те издава заповед за отмяна на временното 
спиране на признаването или за оттегляне 
на признаването, ако в рамките на срока на